 உள் வீட்டிலே கீரையை வைத்துக்கொண்டு அயல் வீட்டுக்குப் போவானேன்?  உள் வீட்டுக் கடனும் உள்ளங்கைச் சிரங்கும் கெட்டவை.  உள்ள அன்றுக்கு ஓணம்; இல்லாத அன்றைக்கு ஏகாதசி.  உள்ளக் கருத்து வள்ளலுக்குத் தெரியும்.  உள்ளங்கால் வெள்ளெலும்பு தேய உழைத்தான்.  உள்ளங் காலில் முள்ளுத் தைக்காமல் இருக்க வேண்டும்.  உள்ளங்கை நெல்லிக் கனி போல.  உள்ளங்கைப் பாற்சோற்றை விட்டுப் புறங்கையை நக்கினது போல.